
54 DR.30.10.2008 
 

Berkaitan dengan perbezaan harga yang dibangkitkan oleh Yang Berhormat bagi 
Lembah Pantai dan Yang Berhormat Padang Serai bagi pembelian yang dibuat oleh negara 
Brazil adalah 200% lebih murah, kementerian ini tidak mempunyai maklumat terperinci 
berhubung dengan pembelian tersebut untuk dibuat perbandingan. Begitu juga bagi pihak 
Yang Berhormat, tidak dapat memberi maklumat yang terperinci berkaitan dengan 
helikopter yang diperolehi oleh negara Brazil ini. Bagaimanapun perlu dijelaskan di sini 
bahawa setiap perbandingan yang dibuat hendaklah mengambil kira dalam pelbagai aspek, 
skop kontrak seperti spesifikasi, teknikal, konfigurasi helikopter, alat ganti, peralatan 
dukungan, latihan anak kapal serta anggota teknikal. 

Oleh itu, dakwaan yang dibuat oleh Yang Berhormat adalah secara melulu. 
Seterusnya Yang Berhormat bagi Pokok Sena... 

Tuan Mohamed Azmin bin Ali [Gombak]:  [Bangun] 

Timbalan Yang di-Pertua [Datuk Ronald Kiandee]: Ya, Yang Berhormat 
Gombak bangun.  

Datuk Wira Abu Seman Yusop: ...mempersoalkan mengapa membeli helikopter 
yang lebih murah iaitu Cougar model EC225. Kementerian Pertahanan ingin menegaskan 
bahawa keperluan pertahanan negara adalah menjadi keutamaan. Kementerian 
Pertahanan melaksanakan perolehan helikopter ini bukan hanya bagi mengganti pesawat 
Nuri bahkan bagi memantapkan tahap kesiapsiagaan Angkatan Tentera Malaysia amnya 
dan Tentera Udara Diraja Malaysia (TUDM) khasnya. Perolehan yang dilaksanakan adalah 
berdasarkan keperluan dan spesifikasi yang dikehendaki oleh TUDM iaitu helikopter bagi 
memenuhi keperluan utiliti keupayaan search and rescue dan boleh dipertingkatkan 
keupayaan menjadi combat, search and rescue. 

Tuan Khairy Jamaluddin Abu Bakar [Rembau]:  [Bangun] 

Datuk Wira Abu Seman Yusop:  Oleh yang demikian, tidak perlu dipersoalkan 
mengapa kerajaan membuat perolehan helikopter Cougar model EC725 dan bukan Cougar 
model EC225 sebagaimana yang dibangkitkan di Dewan yang mulia ini. Walau 
bagaimanapun, saya ingin memaklumkan kepada Dewan yang mulia ini bahawa Mesyuarat 
Exco Majlis Ekonomi pada 13 Oktober 2008 telah membuat keputusan supaya menyusun 
semula peruntukan di bawah Rancangan Malaysia Kesembilan di mana projek-projek yang 
mempunyai kesan penggandaan rendah iaitu tidak mempunyai practical down multiply 
effect, kandungan import yang tinggi dan mempunyai tempoh pelaksanaan yang panjang 
perlu ditangguhkan. Antara projek-projek yang perlu diteliti semula adalah pembelian 
helikopter ini. 

Timbalan Yang di-Pertua [Datuk Ronald Kiandee]: Yang Berhormat. 
Datuk Wira Abu Seman Yusop: Sehubungan dengan keputusan ini, hasrat untuk 

mempunyai helikopter ini telah ditangguhkan untuk sementara. 
■1520 
 Timbalan Yang di-Pertua [Datuk Ronald Kiandee]: Yang Berhormat Rembau 
dan Yang Berhormat Gombak bangun Yang Berhormat. 

 Datuk Wira Abu Seman Yusop: Saya ingat banyak lagi ini Tuan Yang di-Pertua. 
Lebih baik saya... 

 Tuan Mohamed Azmin bin Ali [Gombak]:  Yang Berhormat Rembau hendak... 

Timbalan Yang di-Pertua [Datuk Ronald Kiandee]: Tidak bagi jalan Yang 
Berhormat.  

Seorang Ahli: Bagi Rembau lah! 

 Tuan Khairy Jamaluddin Abu Bakar [Rembau]: Terima kasi Yang Berhormat 
Menteri. Saya cukup tertarik dengan penjelasan tentang isu pembelian Eurocopter ini. 
Cuma saya hendak tanya kepada Yang Berhormat Menteri. Tadi Yang Berhormat ada 
sebut tentang keperluan pertahanan negara dan atas sebab itu TUDM telah mengeluarkan 
tender untuk menggantikan Nuri yang telah dikeluarkan oleh Sikorsky dengan helikopter-
helikopter baru. Dalam kenyataan-kenyataan awal, saya minta maaf kerana tidak hadir 



Berkaitan dengan perbezaan harga yang dibangkitkan oleh Yang Berhormat bagi Lembah Pantai dan Yang Berhormat Padang Serai bagi pembelian yang dibuat oleh negara Brazil adalah 200% lebih murah, kementerian ini tidak mempunyai maklumat terperinci berhubung dengan pembelian tersebut untuk dibuat perbandingan. Begitu juga bagi pihak Yang Berhormat, tidak dapat memberi maklumat yang terperinci berkaitan dengan helikopter yang diperolehi oleh negara Brazil ini. Bagaimanapun perlu dijelaskan di sini bahawa setiap perbandingan yang dibuat hendaklah mengambil kira dalam pelbagai aspek, skop kontrak seperti spesifikasi, teknikal, konfigurasi helikopter, alat ganti, peralatan dukungan, latihan anak kapal serta anggota teknikal. Oleh itu, dakwaan yang dibuat oleh Yang Berhormat adalah secara melulu. Seterusnya Yang Berhormat bagi Pokok Sena... Tuan Mohamed Azmin bin Ali [Gombak]: [Bangun]. Timbalan Yang di-Pertua [Datuk Ronald Kiandee]: Ya, Yang Berhormat Gombak bangun. Datuk Wira Abu Seman Yusop: ...mempersoalkan mengapa membeli helikopter yang lebih murah iaitu Cougar model EC225. Kementerian Pertahanan ingin menegaskan bahawa keperluan pertahanan negara adalah menjadi keutamaan. Kementerian Pertahanan melaksanakan perolehan helikopter ini bukan hanya bagi mengganti pesawat Nuri bahkan bagi memantapkan tahap kesiapsiagaan Angkatan Tentera Malaysia amnya dan Tentera Udara Diraja Malaysia (TUDM) khasnya. Perolehan yang dilaksanakan adalah berdasarkan keperluan dan spesifikasi yang dikehendaki oleh TUDM iaitu helikopter bagi memenuhi keperluan utiliti keupayaan search and rescue dan boleh dipertingkatkan keupayaan menjadi combat, search and rescue. Tuan Khairy Jamaluddin Abu Bakar [Rembau]: [Bangun]. Datuk Wira Abu Seman Yusop: Oleh yang demikian, tidak perlu dipersoalkan mengapa kerajaan membuat perolehan helikopter Cougar model EC725 dan bukan Cougar model EC225 sebagaimana yang dibangkitkan di Dewan yang mulia ini. Walau bagaimanapun, saya ingin memaklumkan kepada Dewan yang mulia ini bahawa Mesyuarat Exco Majlis Ekonomi pada 13 Oktober 2008 telah membuat keputusan supaya menyusun semula peruntukan di bawah Rancangan Malaysia Kesembilan di mana projek-projek yang mempunyai kesan penggandaan rendah iaitu tidak mempunyai practical down multiply effect, kandungan import yang tinggi dan mempunyai tempoh pelaksanaan yang panjang perlu ditangguhkan. Antara projek-projek yang perlu diteliti semula adalah pembelian helikopter ini. Timbalan Yang di-Pertua [Datuk Ronald Kiandee]: Yang Berhormat. Datuk Wira Abu Seman Yusop: Sehubungan dengan keputusan ini, hasrat untuk. mempunyai helikopter ini telah ditangguhkan untuk sementara. #1520 Timbalan Yang di-Pertua [Datuk Ronald Kiandee]: Yang Berhormat Rembau dan Yang Berhormat Gombak bangun Yang Berhormat. Datuk Wira Abu Seman Yusop: Saya ingat banyak lagi ini Tuan Yang di-Pertua. Lebih baik saya... Tuan Mohamed Azmin bin Ali [Gombak]: Yang Berhormat Rembau hendak... Timbalan Yang di-Pertua [Datuk Ronald Kiandee]: Tidak bagi jalan Yang Berhormat. Seorang Ahli: Bagi Rembau lah!. Tuan Khairy Jamaluddin Abu Bakar [Rembau]: Terima kasi Yang Berhormat Menteri. Saya cukup tertarik dengan penjelasan tentang isu pembelian Eurocopter ini. Cuma saya hendak tanya kepada Yang Berhormat Menteri. Tadi Yang Berhormat ada sebut tentang keperluan pertahanan negara dan atas sebab itu TUDM telah mengeluarkan tender untuk menggantikan Nuri yang telah dikeluarkan oleh Sikorsky dengan helikopter- helikopter baru. Dalam kenyataan-kenyataan awal, saya minta maaf kerana tidak hadir.